|  |  |
| --- | --- |
| Kommuneqarfik SermersooqIsumaginninnermut Suliffeqarnermullu IngerlatsivikForvaltningen for Velfærd og Arbejdsmarked | Ulloq / Dato: 08-02-2018Sags nr.: 01.05-A08-1-17Sull. / Sagsbeh.: cevsDir. tlf.: 368125Mail: SI@sermersooq.gl |

Utoqqaat Siunnersuisooqatigiivisa, Imaneq 34, 2018-imi februaarip ulluisa arfineq-aappaanni nal. 13-15 ataatsimiinnerannit imaqarniliaq

* **Ilisimatitseqatigiittarneq**

Ingerlatsivimmi maannakkut pisortassasiorneq piaartumik naammassineqassasoq naatsorsuutigineqarpoq.

Utoqqaat pillugit suliassaqarfimmi Fagchef Birtha Bianco atorfimminit soraarpoq februaarillu naanerani suliunnaassalluni. Fagchefimik atorfinitsitsinissap tungaanut siunnersorti, Cecilie Schierbeck, pisortaagallartutut ivertinneqarpoq.

Issittormiut utoqqalisarnerat pillugu ilisimatusaammut kommune suleqataalerpoq. Qitiutillugit ilisimatusarfigineqartut ilaat tassaapput puiguttortarneq aamma tikikkuminassutsit-pissarsiariuminassutsit/najugaqariaatsit. Ilisimatusartut Kalaallit Nunaat tamaat ilisimatusarfigaat. Taamaattorli Avannaani kommunit avinneqarnerisa kingorna nalorninartortaqalaarpoq.

Nalunaarusiaq imaqarniliamut ilanngullugu nassiunneqassaaq.

Ukiuunerani rollatorersorluni ingerlanissamut unammillernartut Lorithap eqqumaffigeqquai.

Aputaajaaffigineqarnissamut tulleriiaarisoqarsinnaalerpoq. Innutaasut namminerisaminnik najugaqartut sullinneqarnerusarput kommunimili sulisut innuttaasup isaariaatigoorsinnaanertik ajornartorsiutigippassuk innuttaasoq pineqartoq aputaajaaffigineqarsinnaavoq. Tulleriiaarinerit malillugit aputaajaanneqarnissamik qinnuteqaateqartarpoq aamma aputaajaaffigineqarnissamut piumasaqaatit sukumiinerusut sullissinissamik allaaserisaniipput.
Tamakku saniatigut inissiaatileqatigiiffiit sorliit siulliunneqassanersut pillugit pingaarnersiukkanut allattuiffimmik kommune tunniussaqarpoq.

Quppersagaq ataatsimiinnermi agguaanneqarpoq.

* **Utoqqaat pillugit Politikkip atuuttussanngortinneqarnerani killiffik**

Utoqqaat pillugit Politikkip atuuttussanngortinneqarnera immikkoortukkuutaanut avitaavoq, iliuusissatut pilersaarut. Utoqqaat pillugit immikkoortoq pillugu iliuusissatut pilersaarutitut ittoq. Utoqqaat pillugit suliassaqarfiup immikkoortuisa pingajuata atuuttussanngortinneqarnissaanut Ingerlatsivimmi sulisorpaalussuit workshopertinneqarsimapput. Workshopernermi politikkimi naleqartitat annertuumik suliarineqassasut inerniliunneqarpoq. Utoqqaat pillugit politikkimi suliaqaqqinnermi puiguttorneq, ingerlatsiviit assigiinngitsut suleqatigiinnerat sulisullu ataavartuunissaat qitiutinneqassasut aamma inerniliunneqarpoq.

Tassunga tunngatillugu suliassanut allattorsimaffiit innuttaasunut neqeroorutinik pitsaasumik ataatsimoortumik takunniffiusinnaanissaat Utoqqaat pillugit Siunnersuisooqatigiit ilassutigaat. Kisianni suliassat allattorsimaffii suli pissarsiariuminarnerusunngortinnissaat eqqarsaatigineqarsinnaavoq. Utoqqarpassuit qarasaasiakkut attaveqarsinnaanngillat aamma tamakkuninnga atuinissaminnut sungiussisimanngillat. Aamma qarasaasiamik atuinermi oqaatsit aporfiusinnaasarput.

Kommunip nittartagaani innuttaasut utoqqaat ilinniartinneqartarnissaat eqqarsaatigineqarsinnaavoq. Imaluunniit nalinginnaanerusumik qarasaasiamik atuinissamik ilinniartitsineq pilersinneqarsinnaavoq.

Tamanna suliaralugu qanoq ingerlateqqinneqarsinnaanersoq eqqarsaatersuutigineqarpoq.

* **Utoqqaat Danmarkimut nussornerat**

Naatsorsueqqissaartarfimmit kisitsisit takutippaat inuusunnerusut aamma taamatut amerlatigisut Kalaallit Nunaannit nuuttartut.

Imminnut ikioqatigiinneq – qangali naleqartitat inuit akisussaaffiinik inissiisut; sunik tunniussaqarsinnaavunga – pillugit oqallinnissat Utoqqaat Siunnersuisooqatigiivisa ujartorpaat.

Nussornerit pillugit qanoq iliorsinnaannginneq misigineqarpoq.

Aamma nussornernut suut pissutaanersut oqaluuserineqarput. Utoqqarnut tunngatillugu Danmarkimi pisinnaassuseq Kalaallit Nunaannut sanilliullugu pitsaanerujussoorpasippoq.

Sammisaq pillugu Utoqqaat Siunnersuisooqatigiivisa Kommunalbestyrelsimut inassuteqaateqarnissaat siunertaralugu immikkoortoq ataatsimiinnermi tullermi oqaluuserineqaqqissaaq.

* **Puiguttorneq pillugu periaasissat**

Esbjerg Kommunimi puiguttortut pillugit periaasissat aallaavigalugit ataatsimiinnermi tullermi Kommuneqarfik Sermersuumi puiguttortut pillugit periaasissat qanoq isikkoqarsinnaanerat oqaluuserineqassaaq.

* **Utoqqaat pillugit suliassaqarfimmi kisitsisit (immikkoortoq aalajangersimasoq)**

Utaqqisunut allattorsimaffik nassuiaatigineqarpoq.

Innuttaasut illoqarfiup illua´tungaani inigisaminnit ungasissumi utoqqarnut inissiamik innersuunneqarsimasunut tamanna ajornakusoorsinnaasartoq oqaluuserineqarpoq.

Inissianut tikikkuminassutsit najugaqariaatsillu pingaaruteqarput. Utoqqaat najugaqarfigisaannut qanittumi neqerooruteqartoqarnissaa nalinginnaasumik pingaaruteqarpoq. Innuttaasut ilaasa pitsorluttut inunnik allanik takusaqartarnissartik nuannaarutigisarsinnaavaat, kisianni sivisuumik anorlertartillugu apisartillugulu avinngarusimaleriasaarsinnaasarput.

* **Taasariaqartut allat**innuttaasunik ataatsimiisitsinissamut tapiissutissatut kommunimut qinnuteqaateqarnissami sunik periarfissaqarnersoq misissorneqassaaq.

Ippiarsummi siulersuisut ataatsimiinneranni Utoqqaat Siunnersuisooqatigiivisa peqataasarnissaannut periarfissat Ceciliep misissussavai.
Pilutamut pulaarnissaq aamma kissaatigineqarpoq.

Tulliani pingasunngornermi maajip ulluisa qulingiluaanni nal. 13 – 15 ataatsimiittoqassaaq.

Inussiarnersumik inuulluaqqusillunga

Cecilie Victoria Schierbeck

Immikkut ittumik siunnersorti